== Ægteskab og forfattervirksomhed ==
Som 17-årig faldt hun for den [[teologi]]studerende Mads Henningsen og friede til ham. Hun kunne forsørge ham ved hjælp af sin mors arv og sørgede for at blive gravid, så de ikke behøvede at vente med at blive gift, til hun var 21, som loven ellers foreskrev. Hun var i syvende måned, da brylluppet stod hos brudgommens forældre i [[Fredericia]]. Mads forlod teologien til fordel for et [[magister]]studium og blev senere lektor ved [[Ordrup Gymnasium|Ordrup Latin- og Realskole]]. Parret havde da fået tre børn og var så fattige, at han gik på arbejde i lappede bukser.
Personbillede_savnes Historie